Kurt Schmücker

Kurt Schmücker (født 10. november 1919 i Löningen i Landkreis Cloppenburg i Niedersachsen, død 6. januar 1996 samme sted) var en tysk politiker for CDU. Han var fra 1963 til 1966 Tysklands næringsminister, en kort periode i 1966 landets finansminister og fra 1966 til 1969 minister for Tysklands offentlige formue (Bundesschatzminister). Departementet etterfulgte Departementet for behandling av Marshallplanen.

Liv 
Schmücker ble født inn i en boktrykkerfamilie og tok også selv utdannelse i faget. Han var medlem av NSDAP fra 1937 og gjorde tjeneste som radiooperatør i Kriegsmarine under den andre verdenskrigen. 

Schmücker meldte seg inn i CDU i 1946 og ble medlem av Forbundsdagen i 1949 som den yngste av samtlige i forsamlingen. Schmücker representerte den såkalte Mittelstand i CDU, det vil si de små og mellomstore bedrifter.

Referanser

Eksterne lenker 
 
 

Personer fra Landkreis Cloppenburg
CDU-politikere
Tyske næringsministre
Tyske finansministre
Medlemmer av Forbundsdagen
Tyskere fra andre verdenskrig
Personer tilknyttet det tredje rike
Medlemmer av NSDAP (innmeldt 1933–1945)
Tysk militærpersonell (Marinen i Wehrmacht)